**Projektas**

**LIETUVOS RESPUBLIKOS FINANSŲ MINISTRAS**

**įsakymas**

**DĖL FINANSŲ MINISTRO 2012 M. BALANDŽIO 27 D. ĮSAKYMO NR. 1K- 159 „DĖL TURTO IR VERSLO VERTINIMO METODIKOS PATVIRTINIMO“**

**PAKEITIMO**

2020 m. d. Nr. 1K-

Vilnius

1. P a k e i č i u Turto ir verslo vertinimo metodiką, patvirtintą Lietuvos Respublikos finansų ministro 2012 m. balandžio 27 d. įsakymu Nr. 1K-159 „Dėl Turto arba verslo vertinimo metodikos patvirtinimo“:

1.1. Papildau III skyrių IV1 skirsniu:

„**IV1. APGADINTŲ KELIŲ TRANSPORTO PRIEMONIŲ VERTINIMAS**

491. Vertindamas apgadintą kelių transporto priemonę (toliau - transporto priemonė) vertintojas gali vadovautis Lietuvos Respublikos Vyriausybės įgaliotos atlikti vertintojų ir vertinimo įmonių valstybinę priežiūrą įstaigos (toliau – Priežiūros įstaiga) patvirtintu Koeficientų apgadintoms kelių transporto priemonėms taikymo tvarkos aprašu (toliau – Koeficientų taikymo tvarkos aprašas) tik tais atvejais, kai vertinimui atlikti nepakanka viešai skelbiamų rinkos duomenų.

492. Privalomojo turto vertinimo atvejais Koeficientų taikymo tvarkos aprašo nuostatos taikomos tiek, kiek jos neprieštarauja specialiesiems privalomąjį vertinimą reglamentuojantiems teisės aktams.

493. Kai transporto priemonės vertė apskaičiuojama vadovaujantis Koeficientų taikymo tvarkos aprašu, vertinimą atliekantis vertintojas šį pasirinkimą privalo pagrįsti vertinimo ataskaitoje.

494. Vertinimo ataskaitoje turi būti nurodytas pasirinktų koeficientų naudojimo pagrindimas.

495. Atlikdamas transporto priemonės apžiūrą, vertintojas vadovaujasi Metodikos III skyriaus II skirsnyje nustatytais reikalavimais, taip pat nustato ir užfiksuoja transporto priemonės vertės apskaičiavimui aktualias individualias savybes, būklę ir (arba) apgadinimus, surenka vaizdinę medžiagą (nuotraukos, vaizdo įrašai), kurioje turi būti matoma:

495 .1. identifikavimo numeris;

495.2. pirmosios registracijos diena;

495.3. esant galimybei – odometro, motovalandų ar darbo valandų rodmenys;

495.4. variklio skyrius;

495.5. transporto priemonės apgadinimai.

496. Kai atliekamas apgadintos transporto priemonės vertinimas apmokestinimo tikslu, apžiūroje, užsakovui suderinus apžiūros datą ir laiką, turi teisę dalyvauti suinteresuotos institucijos atstovas. Jei apžiūroje dalyvavo suinteresuotos institucijos atstovas, apžiūros akte turi būti nurodyti apžiūroje dalyvavusių asmenų duomenys (atstovo vardas, pavardė, pareigų pavadinimas, juridinio asmens pavadinimas ir kodas, teisinė forma, buveinės adresas, kontaktiniai duomenys).“

1.2. Pakeičiu 50.2 papunktį ir jį išdėstau taip:

„50.2. Priežiūros įstaigos nurodymu, kai Priežiūros įstaiga nustato, kad vertinimo ataskaitoje yra klaidų ar netikslumų.“

2. N u s t a t a u, kad:

2.1. šis įsakymas įsigalioja 2020 m. rugsėjo 1 d.

2.2. kelių transporto priemonių vertinimai, pradėti iki įsakymo įsigaliojimo, baigiami pagal iki įsakymo įsigaliojimo galiojusių teisės aktų nuostatas.

Finansų ministras

Parengė

B. Balkė